陳嘉佳做好自己 唔怕孤獨終老
2024年04月05日 02:01
東網電視
更多新聞短片
藝人陳嘉佳(細細粒)憑着毅力與堅持,於內地帶貨市場闖出一片天,有車有樓,事業暢旺,可惜,愛情卻苦冇着落,現年38歲的她仍守着「A0」之身,本來她都曾經着急過,每年都有向經理人王祖藍、圈中「金牌媒人」林盛斌(阿Bob)放聲氣,可惜,依然一直「冇着落」,不過,現在的她已想通了,決定姻緣「不求人」,順應天命,她謂:「好多好靚、好叻嘅女仔, 最後都選擇單身,唔係因為佢有乜嘢缺點,而係因為命,緣分真係命中注定,上天畀咗一啲嘢我,但可能漏咗一啲嘢,如果我夾硬去強求,一定唔會有好結果,再加上,咁多年單身都慣咗,搞笑啲講一句,未享受過又點會怕孤獨。」
現在科技先進,不少適婚而又未必短時間內結婚的女性會選擇雪卵,但細細粒直言絕不考慮,因崇尚天然,雖然她都喜歡小孩,但不會強求,問她可擔心孤獨終老?細細粒:「唔害怕。」
細細粒工作向來拚搏,為了帶貨曾經試過一年食400隻大閘蟹、100個榴櫣,數量令人咋舌,體重最高峰期更達280磅,幸去年經過一番努力現減至165磅,由超級大肥妹搖身一變成為瘦身達人,問她何解會下定決心減肥?細細粒表示:「王祖藍一直都有迫我去做身體檢查,但我一直拖,直至舊年終於返香港Check,結果當然係無一樣嘢係正常,血壓、糖尿、三甘油脂、膽固醇全部爆錶,係會出事個隻,醫生同我講,我再咁落去無10年命,仲叫我去做切胃手術,我聽到嘅時候真係呆咗,但實在接受唔到(切胃),所以決心減肥。」
與細細粒亦師亦友的王祖藍,去年便為她送上一份度身訂造的禮物,細細粒謂:「佢送咗個減肥營7天團畀我,但可惜,我覺得唔Work,因為喺裏面佢哋只係餓瘦我,我入去住瘦咗7磅,但返出嚟3日肥番7磅,同埋我覺得啲方法怪怪哋。」雖然去減肥營減肥失敗,但卻因此燃起了細細粒對減肥的興趣,瞓身研究各種修身良方,結果成功找出一個最合適自己的方法:「我一粒西藥都冇食過,亦冇餓住減,全因我依家識得健康飲食同配搭,瘦咗亦無反彈。」